b'\n_START_ARTICLE_\nEdward, hertug av Kent\n_START_SECTION_\nTidlig liv\n_START_PARAGRAPH_\nPrins Edward ble f\xc3\xb8dt i 3 Belgrave Square i London. Hans far var George, hertug av Kent, som var fjerde s\xc3\xb8nn av Georg V og Mary av Teck, mens moren var Marina, hertuginne av Kent, datter av Nicholas av Hellas og Danmark og storhertuginne Elena Vladimirovna av Russland. Ved f\xc3\xb8dselen ble hans tiltaleform HRH Prince Edward of Kent, \xc2\xabHans kongelige h\xc3\xb8yhet prins Edward av Kent\xc2\xbb. _NEWLINE_Han ble d\xc3\xb8pt i kapellet i Buckingham Palace den 20. november 1935 av erkebiskopen av Canterbury, Cosmo Lang. Fadderne var Georg V, dronning Mary, Edward, prins av Wales, Mary, Princess Royal, Arthur, hertug av Connaught (med prins Arthur av Connaught som stedfortreder), Louise, hertuginne av Argyll og Nicholas av Hellas._NEWLINE_Han fikk sin utdannelse ved Ludgrove Preparatory Shcool i Berkshire, Eton College og Le Rosey i Sveits. Deretter begynte han ved Royal Military College i Sandhurst, hvor han blant annet ble utdannet som oversetter fra fransk.\n_START_SECTION_\nHertug av Kent\n_START_PARAGRAPH_\nDen 25. august 1942 ble hans far drept i en flyulykke n\xc3\xa6r Caithness i Skottland. Syv \xc3\xa5r gammel ble han dermed hertug av Kent, jarl av St Andrews og baron Downpatrick. Han tok sete i House of Lords i 1959. _NEWLINE_Som kongelig hertug var det tidlig klart at han ville utf\xc3\xb8re de plikter som hviler p\xc3\xa5 kongefamilien. Seksten \xc3\xa5r gammel gikk han bak kisten til sin onkel, Georg VI, i 1952. \xc3\x85ret etter deltok han ved kroningen av Elizabeth II, med den seremonielle hyllest av monarken en hertug skal utf\xc3\xb8re. Han etterfulgte da hertugene av Edinburgh og Gloucester, som har h\xc3\xb8yere rang.\n_START_SECTION_\nMilit\xc3\xa6r karriere\n_START_PARAGRAPH_\nI 1955 gikk hertugen ut av Royal Military College som fenrik (Second Lieutenant) i Royal Scots Greys. Han var i tjeneste i Hongkong 1962\xe2\x80\x931963, og var deretter i staben til Eastern Command. I 1970 hadde han kommando over en enhet fra regimentet p\xc3\xa5 Sovereign Base Area p\xc3\xa5 Kypros. Han gikk av med pensjon fra British Army i 1976, med oberstl\xc3\xb8ytnants grad. 11. juni 1983 ble han forfremmet til generalmajor, og 11. juni 1993 til feltmarskalk. _NEWLINE_Det har blitt hevdet at hertugens regiment ble holdt igjen fra \xc3\xa5 gj\xc3\xb8re tjeneste i Nord-Irland under konflikten i 1970-\xc3\xa5rene. Selv om han selv \xc3\xb8nsket \xc3\xa5 f\xc3\xb8lge regimentet uansett hvor det skulle, ble det ansett som uheldig \xc3\xa5 utsette dronningens fetter for fare. Det er liten grunn til \xc3\xa5 tro at dette stemmer; det ville v\xc3\xa6re langt enklere \xc3\xa5 s\xc3\xb8rge for at hertugen ble overf\xc3\xb8rt til en annen enhet dersom det hadde v\xc3\xa6rt behov for hans regiment i Nord-Irland. I 2007 skjedde noe tilsvarende da Henry av Wales regiment ble sendt til Irak, og prinsen av sikkerhetsgrunner ble holdt tilbake; det var da klart at det ikke var noe problem \xc3\xa5 sende regimentet uten prinsen.'